Լեոնիդա Լարի

**Լեոնիդա Լարի**, նաև՝ **Լեոնիդա Լարի-Յորգա** (ռումիներեն՝ **Leonida Lari**, նաև՝ **Leonida Lari-Iorga**, ծնյալ **Լյուբով Տուչիլատու** (ռումիներեն՝ **Liubovi Tuchilatu**), ), մոլդովացի և ռումին բանաստեղծուհի, արձակագիր, թարգմանչուհի և քաղաքական գործիչ, Մոլդովայի Ժողովրդական ճակատի ակտիվիստուհի, ԽՍՀՄ Գերագույն խորհրդի պատգամավոր՝ Մոլդովական ԽՍՀ-ից, հետագայում՝ Ռումինիայի խորհրդարանի բազմիցս ընտրված պատգամավոր

## Կենսագրություն
Ծնվել է մանկավարժի ընտանիքում։ Բարձրագույն կրթությունն ստացել է Քիշնևի պետական համալսարանում, որտեղ ուսումնասիրել է ռումինական բանասիրություն։ Այնուհետև աշխատանքի է անցել Դմիտրի Կանտեմիրի անվան գրականության թանգարանում (1971-1973 թթ.): 1985-1988 թվականներին աշխատել է «*Գրականություն և արվեստ*» ամսագրի խմբագրությունում՝ որպես մշակույթի և արվեստի բաժնի խմբագիր, 1988-ից 2003 թվականներին խմբագրել է "*Głos narodu*" ամսագիրը, որը Մոլդովական ԽՍՀ-ում ռումինատառ-լատինատառ հրատարակվող առաջին պարբերականն էր։

Լեոնիդա Լարին հեղինակել է չափածո և արձակ բազմաթիվ գեղարվեստական ստեղծագործություններ, որոնք ամփոփվել են 24 հատորներում։ Բացի այդ, ռումիներեն է թարգմանել համաշխարհային պոեզիայի մի ամբողջ շարք նմուշներ;

Մոլդովայի Ժողովրդական ճակատի ստեղծման պահից եռանդուն կերպով, ողջ նվիրումով մասնակցել է նրա ձեռնարկումներին ու պայքարին, դարձել 1980-ական թվականների վերջերի մոլդովական ազգային շարժման ամենահայտնի դեմքերից մեկը։ Հնչեցնում էր Մոլդովան Ռումինիայի հետ միավորելու, համաեվրոպական ընտանիքում ներգրավելու կոչեր, ինչպես նաև հակառուսական լոզունգներ։ 1988-1990 թթ. ԽՍՀՄ Գերագույն խորհրդի պատգամավոր էր Մոլդավական ԽՍՀ-ից, 1990-ից 1992 թվականներին՝ Մոլդովայի Ժողովրդական ճակատի մշտական ներկայացուցիչը։ 1990-ից 1997 թվականներին ղեկավարել է Մոլդովայի Կանանց քրիստոնեա-ժողովրդավարական լիգան։

1992 թվականից իր քաղաքական գործունեությունը շարունակել է Ռումինիայում։ 1996 թվականին ռումինական խորհրդարանի պատգամավոր է ընտրվել ազգային-գյուղացիական քրիստոնեա-ժողովրդավարական կուսակցությունից, այնուհետև անդամագրվել է «*Մեծ Ռումինիա*» կուսակցությանը, որի ցուցակներով երկու անգամ՝ 2000 և 2004 թթ. ընտրվել է խորհրրդարանի պատգամավոր, բայց որոշ ժամանակ անց լքել է այդ կուսակցությունը
.
: 2006 թվականին վերադարձել է ազգային-գյուղացիական քրիստոնեա-ժողովրդավարական կուսակցություն։

Մահացել է 2011 թվականին՝ 60 տարեկան հասակում, քաղցկեղից : Թաղվել է Քիշնևի Կենտրոնական (Հայկական) գերեզմանատանը։
### Ընտանիքը
Լեոնիդա Լարին ամուսնացել էր դերասան, ռեժիսոր Միհայ Յորգայի հետ, ունեցել երեք երեխա։

## Երկեր
* Piața Diolei (1974)
* Marele vânt (1980)
* Mitul trandafirului (1985)
* Scoica solară (1987)
* Insula de repaus (1988)
* Lumina grăitoare (1989)
* Dulcele foc (1989)
* Anul 1989 (1990)
* Lira și păianjenul (1991)
* Govorâŝij svet (1992)
* Al nouălea val (1993)
* Epifanii (1994)
* Scrisori de pe strada Maica Domnului (1995)
* Lunaria (1995)
* Aldebaran (1996)
* Între îngeri și demoni (1998)
* Învingătoarele spații (1999)
* Insula de repaus (2000)
* Răstignirea porumbeilor (2003)
* Epifanii și teofanii (2005)
* Infinitul de aur (2006)
* Sibila (2006)
* Traduceri din lirica universala (2009)
* 101 poeme (2009)

## Մրցանակներ
* *România Mare* («*Մեծ Ռումինիա*») մրցանակ
* *Flacăra, Totuși iubirea* մրցանակ
* "*Cronica*"  ամսագրի (Յասի) մրցանակ
* *Tibiscus*  մրցանակ (Սերբիա) 
* Ռումինիայի ակադեմիայի *Mihai Eminescu* մրցանակ՝ պոեզիայի համար

## Շքանշաններ, կոչումներ
* Բակաուի պատվավոր քաղաքացու կոչում (1993)
* Մոլդովայի Հանրապետության «*Հանրապետություն*» շքանշան (1996

## Ծանոթագրություններ

## Արտաքին հղումներ
* Activitatea parlamentară a Leonidei Lari  în Camera Deputaților din România
* Ушла из жизни поэтесса Леонида Лари  

Կատեգորիա:Արձակագիրներ
Կատեգորիա:Գրական կեղծանուններով հայտնի հեղինակներ
Կատեգորիա:ԽՍՀՄ ԳԽ պատգամավորներ
Կատեգորիա:Խորհրդային թարգմանչուհիներ
Կատեգորիա:Խորհրդային լրագրողներ
Կատեգորիա:Կին գրողներ
Կատեգորիա:Մոլդովայի պետական համալսարանի շրջանավարտներ
Կատեգորիա:Մոլդովայի քաղաքական գործիչներ
Կատեգորիա:Մոլդովացի բանաստեղծներ
Կատեգորիա:Մոլդովացի գրողներ
Կատեգորիա:Մոլդովացի կին լրագրողներ
Կատեգորիա:Մոլդովացի կին քաղաքական գործիչներ